《次韵张慵庵立秋有怀》
元代·方回

西风一叶未为稠，积雨寒添客思秋。
试以物情观燕垒。可无心事寄菟裘。
砚何堪办三钱水，竹岂能逾十稔楼。
真是先生有归兴，不应如我雪盈头。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。